CELEX: 32021R2007
Language: hu
Date: 2021-11-16 00:00:00
Title: A Bizottság (EU) 2021/2007 végrehajtási rendelete (2021. november 16.) a kisvállalkozásokra vonatkozó különös szabályozás tekintetében a 904/2010/EU tanácsi rendelet végrehajtási szabályainak meghatározásáról

2021.11.17.   
               
               
                  HU
               
               
                  Az Európai Unió Hivatalos Lapja
               
               
                  L 407/27
               
            
         A BIZOTTSÁG (EU) 2021/2007 VÉGREHAJTÁSI RENDELETE
         (2021. november 16.)
         a kisvállalkozásokra vonatkozó különös szabályozás tekintetében a 904/2010/EU tanácsi rendelet végrehajtási szabályainak meghatározásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a hozzáadottérték-adó területén történő közigazgatási együttműködésről és csalás elleni küzdelemről szóló, 2010. október 7-i 904/2010/EU tanácsi rendeletre (1) és különösen annak 17. cikkének (2) bekezdésére, 32. cikkének (2) bekezdésére, 37a. cikkének (2) bekezdésére és 37b. cikkének (4) bekezdésére,
         mivel:
         
                     (1)
                  
                  
                     A 2006/112/EK tanácsi irányelv (2) XII. címének 1. fejezetét, amely különös szabályozást ír elő a kisvállalkozásokra vonatkozóan, az (EU) 2020/285 tanácsi irányelv (3) módosította.
                  
               
                     (2)
                  
                  
                     Az (EU) 2020/285 irányelv módosította továbbá a 904/2010/EU rendeletet, amely megállapítja a hozzáadottérték-adó (héa) területén történő közigazgatási együttműködésre és csalás elleni küzdelemre vonatkozó szabályokat. Az említett rendelet 17. cikke (1) bekezdésének g) pontja, 21. cikkének (2b) bekezdése, 32. cikkének (1) bekezdése, valamint 37a. és 37b. cikke kifejezetten az e különös szabályozáshoz kapcsolódó információk tárolására, automatikus lekérdezésére és továbbítására vonatkozik. Az e módosításoknak való megfeleléshez szükséges intézkedéseket 2025. január 1-jétől kell alkalmazni.
                  
               
                     (3)
                  
                  
                     Az automatikus lekérdezés megkönnyítése érdekében meg kell határozni az azzal a hozzáféréssel kapcsolatos gyakorlati részleteket és előírásokat, amelyet egy tagállam bármely más tagállam illetékes hatósága számára biztosít olyan információkhoz, mint az azonosító adatok, valamint azon termékértékesítések vagy szolgáltatások értéke, amelyeket az adóalany az ékesítés/szolgáltatás helye szerinti tagállam által alkalmazott különös szabályozást igénybe véve végez.
                  
               
                     (4)
                  
                  
                     Annak biztosítása érdekében, hogy a 904/2010/EU rendelet 37a. cikkének (1) bekezdésében, valamint 37b. cikkének (2) és (3) bekezdésében említett információk cseréje egységes módon történjen, a Bizottság az ilyen adatcserére vonatkozó gyakorlati intézkedéseket fogad el, beleértve az egységes elektronikus üzenetek használatát is. Ez egyúttal lehetővé tenné a technikai és a funkcionális előírások szabályozott keretfeltételek közötti, egységes kidolgozását.
                  
               
                     (5)
                  
                  
                     A gyakorlati intézkedéseknek biztosítaniuk kell különösen a kisvállalkozások nyilvántartásba vételével kapcsolatos információk hatékony továbbítását és feldolgozását, amelyek ahhoz szükségesek, hogy a kisvállalkozások a letelepedés helye szerinti tagállamon kívül is igénybe vehessék a különös szabályozást, mivel ahhoz, hogy az információcsere egységes módon történhessen, a tagállamoknak módosítaniuk kellene elektronikus interfészeiket, ugyanis jelenleg azok olyan rendszerhez vannak kialakítva, amely csak azon vállalkozások számára teszi lehetővé, hogy adómenteséget kapjanak, amelyek esetében a letelepedésük helye szerinti tagállam megegyezik a héafizetési kötelezettség helyével.
                  
               
                     (6)
                  
                  
                     Az azonosítási adatok változásaival – például a különös szabályozásból való kizárással – kapcsolatos információkat is egységes módon kell megosztani annak érdekében, hogy a tagállamok nyomon követhessék a különös szabályozás területükön történő helyes alkalmazását, és küzdhessenek a csalás ellen. E célból helyénvaló meghatározni az említett információk elektronikus cseréjére vonatkozó közös szabályokat.
                  
               
                     (7)
                  
                  
                     Annak érdekében, hogy az adóalanyok adminisztratív terhei a lehető legkisebbek legyenek, a különös szabályozás helyes alkalmazásának figyelemmel kísérése mellett az elektronikus interfészre vonatkozóan bizonyos minimumkövetelményeket kell megállapítani olyan esetekre, amikor az adóalanyok bejelentéseket tesznek. Lehetővé kell tenni ugyanakkor, hogy a tagállamok kiegészítő funkciókat hozzanak létre az adminisztratív költségek további csökkentése céljából.
                  
               
                     (8)
                  
                  
                     Gyakorlati intézkedéseket kell meghatározni továbbá a 2006/112/EK irányelv 167a. cikkének XI. címe 3. fejezetének és XII. címe 1. fejezetének átültetése során az egyes tagállamok által jóváhagyott intézkedésekkel kapcsolatos részletes információcsere elősegítése érdekében.
                  
               
                     (9)
                  
                  
                     Ezt a rendeletet attól a naptól kell alkalmazni, amikortól a 904/2010/EU rendelet 17. cikke (1) bekezdésének g) pontja, 21. cikkének (2b) bekezdése, 32. cikkének (1) bekezdése, valamint 37a. és 37b. cikke alkalmazandó.
                  
               
                     (10)
                  
                  
                     Az e rendeletben előírt intézkedések összhangban vannak a Közigazgatási Együttműködési Állandó Bizottság véleményével,
                  
               ELFOGADTA EZT A RENDELETET:
         
            1. cikk
            Fogalommeghatározások
            E rendelet alkalmazásában:
            
                        1.
                     
                     
                        „különös szabályozás”: a 2006/112/EK irányelv XII. címe 1. fejezetének 2. szakaszában meghatározott, kisvállalkozásokra vonatkozó különös mentességi szabályozás;
                     
                  
                        2.
                     
                     
                        „adómentesség szerinti tagállam”: az a tagállam, amely a területén héamentességet biztosít a különös szabályozás alapján adómentességre jogosult adóalanyok által végzett termékértékesítések és szolgáltatások tekintetében;
                     
                  
                        3.
                     
                     
                        „letelepedés helye szerinti tagállam”: az a tagállam, amelyben a különös szabályozást igénybe vevő adóalany letelepedett.
                     
                  
         
            2. cikk
            Az elektronikus interfészek funkciói
            A letelepedés helye szerinti tagállam elektronikus interfésze, amely révén az adóalany a 2006/112/EK irányelv 284c. cikkének (2) bekezdése alapján előzetes értesítést, az értesítés aktualizálását és a különös szabályozás alkalmazása céljából egy másik tagállamban végzett értékesítés/szolgáltatás értékét bejelentheti, lehetővé teszi a 2006/112/EK irányelv 284. cikkének (3) és (4) bekezdése, valamint 284a. és 284b. cikke értelmében rendelkezésre bocsátandó információk és ezen információk bármely változásának az elmentését.
         
         
            3. cikk
            Automatikus információcsere
            A 904/2010/EU rendelet 21. cikkének (2b) bekezdése értelmében a letelepedés helye szerinti tagállam a CCN/CSI-hálózaton vagy egy azzal egyenértékű biztonságos hálózaton vagy rendszeren keresztül automatikus hozzáférést biztosít a többi tagállam illetékes hatósága számára az említett rendelet 17. cikke (1) bekezdésének g) pontjával összhangban gyűjtött és tárolt következő információkhoz:
            
                        a)
                     
                     
                        a 2006/112/EK irányelv 284. cikkének (3) bekezdése alapján az adómentességet bármelyik másik tagállamban igénybe vevő adóalany azonosítására szolgáló egyedi szám;
                     
                  
                        b)
                     
                     
                        releváns esetben az adóalany neve, tevékenysége, a 2006/112/EK irányelv 284. cikke (1) bekezdésének második albekezdése értelmében az az üzleti ágazat, amelyben tevékenykedik, jogi formája és címe;
                     
                  
                        c)
                     
                     
                        a letelepedés helyének megváltozása esetén a változás hatálybalépésének időpontja, és – adott esetben – az a tagállam, amely tekintetében az adóalany a letelepedés mellett döntött;
                     
                  
                        d)
                     
                     
                        azok a tagállamok, amelyekben az adóalany mentességet kíván igénybe venni, a 2006/112/EK irányelv 284. cikkének (3) vagy (4) bekezdésében említett előzetes bejelentés vagy annak aktualizálása tekintetében;
                     
                  
                        e)
                     
                     
                        azok a tagállamok, amelyekben az adóalany a 2006/112/EK irányelv 284. cikkének (2) bekezdése szerinti adómentességet igénybe veszi;
                     
                  
                        f)
                     
                     
                        az adómentesség kezdetének időpontja minden olyan tagállamban, ahol az adóalany igénybe veszi az adómentességet;
                     
                  
                        g)
                     
                     
                        az adóalany letelepedése szerinti tagállamban és az összes többi tagállamban teljesített, adott esetben a 2006/112/EK irányelv 284c. cikke (1) bekezdésének c) pontja alapján üzleti ágazatonként részletezett termékértékesítések és/vagy szolgáltatások összesített értéke a bejelentés naptári éve alatt és a bejelentést megelőző naptári évek során, összhangban a 2006/112/EK irányelv 288a. cikkének (1) bekezdésével;
                     
                  
                        h)
                     
                     
                        az adóalany letelepedése szerinti tagállamban és az összes többi tagállamban naptári negyedévenként teljesített, adott esetben a 2006/112/EK irányelv 284c. cikke (1) bekezdésének c) pontja alapján üzleti ágazatonként részletezett termékértékesítések és/vagy szolgáltatások összesített értéke, beleértve annak módosításait is, vagy 0, ha nem történt értékesítés/szolgáltatás;
                     
                  
                        i)
                     
                     
                        az az időpont, amikor az uniós éves árbevétel meghaladta a 2006/112/EK irányelv 284. cikke (2) bekezdésének a) pontjában említett összeget, valamint az adóalany letelepedése szerinti tagállamban és az összes többi tagállamban a naptári negyedév kezdetétől az uniós éves árbevételi küszöbérték túllépésének időpontjáig teljesített, adott esetben a 2006/112/EK irányelv 284c. cikke (1) bekezdésének c) pontja alapján üzleti ágazatonként részletezett értékesítések/szolgáltatások összesített értéke, vagy 0, ha nem történt értékesítés/szolgáltatás;
                     
                  
                        j)
                     
                     
                        az az időpont, amikor az adóalany a 2006/112/EK irányelv 284e. cikkének b) pontjában említett, adómentességről szóló értesítést követően már nem jogosult az adómentesség alkalmazására, valamint az a tagállam vagy azok a tagállamok, amelyben vagy amelyekben a megszüntetés hatályba lép;
                     
                  
                        k)
                     
                     
                        az az időpont, amikor hatályba lép az adóalany azon döntése, hogy önként megszünteti az adómentesség alkalmazását, valamint az a tagállam vagy azok a tagállamok, amelyben vagy amelyekben a megszüntetés hatályba lép;
                     
                  
                        l)
                     
                     
                        az az időpont, amikor az adóalany tevékenysége megszűnt, valamint az érintett tagállamok.
                     
                  
         
            4. cikk
            Az információk továbbítása
            
               (1)   A tagállamok a 904/2010/EU rendelet 32. cikkének (1) bekezdésével összhangban haladéktalanul rendelkezésre bocsátják az e rendelet I. mellékletében felsorolt, a 2006/112/EK irányelv 167a. cikkét, XI. címének 3. fejezetét és XII. címének 1. fejezetét átültető rendelkezésekre vonatkozó információkat és azok aktualizált változatát. Ezeket az információkat a Bizottság által létrehozott internetes portálon keresztül kell benyújtani.
            
            
               (2)   A letelepedés helye szerinti tagállam a 904/2010/EU rendelet 37a. cikkének (1) bekezdése alapján a CCN/CSI-hálózaton vagy egy azzal egyenértékű biztonságos hálózaton vagy rendszeren keresztül az e rendelet II. mellékletében meghatározott egységes elektronikus üzenetként továbbítja az adómentesség szerinti tagállam illetékes hatóságainak a következő információkat attól az időponttól számított 15 munkanapon belül, amikortól az információ rendelkezésre áll:
               
                           a)
                        
                        
                           a 2006/112/EK irányelv 284. cikkének (3) vagy (4) bekezdésében említett előzetes bejelentés vagy annak aktualizálása tekintetében az adómentességet kérelmező adóalany érintett tagállamának tájékoztatása céljából:
                           
                                       i.
                                    
                                    
                                       az adóalanynak a letelepedés helye szerinti tagállam által kiadott és a 904/2010/EU rendelet 21. cikke (2b) bekezdésének a) pontjában említett egyedi azonosító száma; vagy ha az még nem áll rendelkezésre:
                                    
                                 
                                       ii.
                                    
                                    
                                       az adóalany azonosítására szolgáló bármely más szám;
                                    
                                 
                     
                           b)
                        
                        
                           a 2006/112/EK irányelv 284. cikkének (3) vagy (4) bekezdésében említett előzetes bejelentés vagy annak aktualizálása tekintetében az adóalanynak az egyedi azonosító számáról való értesítését vagy a 2006/112/EK irányelv 284. cikkének (5) bekezdésében említett azonosítószám adóalany részére történő megerősítését követően:
                           
                                       i.
                                    
                                    
                                       az adóalanynak a 904/2010/EU rendelet 21. cikke (2b) bekezdésének a) pontjában említett egyedi azonosító száma; valamint:
                                    
                                 
                                       ii.
                                    
                                    
                                       a 904/2010/EU rendelet 21. cikke (2b) bekezdésének d) pontjában említett adómentesség kezdetének időpontja az érintett tagállamban;
                                    
                                 
                     
                           c)
                        
                        
                           minden olyan adóalany tekintetében, akinek az uniós éves árbevétele meghaladta a 2006/112/EK irányelv 284. cikke (2) bekezdésének a) pontjában említett összeget:
                           
                                       i.
                                    
                                    
                                       az adóalanynak a 904/2010/EU rendelet 21. cikke (2b) bekezdésének a) pontjában említett egyedi azonosító száma; valamint:
                                    
                                 
                                       ii.
                                    
                                    
                                       az az időpont, amikor a szóban forgó adóalany uniós éves árbevétele meghaladta a 2006/112/EK irányelv 284. cikke (2) bekezdésének a) pontjában említett összeget;
                                    
                                 
                     
                           d)
                        
                        
                           minden olyan adóalany tekintetében, aki nem tett eleget a 2006/112/EK irányelv 284b. cikkében meghatározott jelentéstételi kötelezettségeknek:
                           
                                       i.
                                    
                                    
                                       az adóalanynak a 904/2010/EU rendelet 21. cikke (2b) bekezdésének a) pontjában említett egyedi azonosító száma; valamint:
                                    
                                 
                                       ii.
                                    
                                    
                                       a szóban forgó kötelezettségek elmulasztásának ténye.
                                    
                                 
                     
            
               (3)   Az adómentesség szerinti tagállam a 904/2010/EU rendelet 37b. cikkének (2) és (3) bekezdése alapján a CCN/CSI-hálózaton vagy egy azzal egyenértékű biztonságos hálózaton vagy rendszeren keresztül az e rendelet III. mellékletében meghatározott egységes elektronikus üzenetként továbbítja a letelepedés helye szerinti tagállam illetékes hatóságainak a következő információkat:
               
                           a)
                        
                        
                           a (2) bekezdés a) pontjában említett információk beérkezésétől számított 15 munkanapon belül:
                           
                                       i.
                                    
                                    
                                       az adóalanynak a letelepedés helye szerinti tagállam által kiadott és a 904/2010/EU rendelet 21. cikke (2b) bekezdésének a) pontjában említett egyedi azonosító száma, vagy ha az még nem áll rendelkezésre, a letelepedés helye szerinti tagállamtól az azonosítás céljából kapott bármely más szám;
                                    
                                 
                                       ii.
                                    
                                    
                                       tájékoztatás arról, hogy az adott évben túllépték-e a 2006/112/EK irányelv 284. cikke (2) bekezdésének b) pontjában említett adómentesség tekintetében az adott tagállamban alkalmazandó éves árbevételi értékhatárt;
                                    
                                 
                                       iii.
                                    
                                    
                                       tájékoztatás arról, hogy teljesülnek-e a 2006/112/EK irányelv 288a. cikkének (1) bekezdésében említett feltételek;
                                    
                                 
                                       iv.
                                    
                                    
                                       a ii. és iii. alpont szerint szolgáltatandó információk további pontosítására irányuló kérések;
                                    
                                 
                     
                           b)
                        
                        
                           haladéktalanul az adóalanynak a 904/2010/EU rendelet 21. cikke (2b) bekezdésének a) pontjában említett egyedi azonosító száma, valamint az az időpont, amikortól az adóalany a 2006/112/EK irányelv 288a. cikkének (1) bekezdése értelmében már nem jogosult az adómentességre;
                        
                     
                           c)
                        
                        
                           haladéktalanul az az időpont, amikor a kisvállalkozásokra vonatkozó különös szabályozás az adott tagállamban már nem alkalmazható.
                        
                     
         
         
            5. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2025. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. november 16-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 2010.10.12., 1. o.
         
         
            (2)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
         
            (3)  A Tanács (EU) 2020/285 irányelve (2020. február 18.) a közös hozzáadottértékadó-rendszerről szóló 2006/112/EK irányelvnek a kisvállalkozásokra vonatkozó különös szabályozás tekintetében történő módosításáról és a 904/2010/EU rendeletnek a kisvállalkozásokra vonatkozó különös szabályozás megfelelő alkalmazásának nyomon követését célzó közigazgatási együttműködés és információcsere tekintetében történő módosításáról (HL L 62., 2020.3.2., 13. o.).
      
      
         
            I. MELLÉKLET
            A tagállamok által a 904/2010/EU rendelet 32. cikkének (1) bekezdése alapján szolgáltatandó információk
            1.   A pénzforgalmi elszámolásra vonatkozó különös szabályozás
            A 2006/112/EK irányelv 167a. cikke – a pénzforgalmi elszámolás választható rendszere
            1. kérdés – Az Ön tagállamában választható-e a pénzforgalmi elszámolásra vonatkozó különös szabályozás?
            2. kérdés – Ha igen, milyen küszöbérték van hatályban? Kérjük, adja meg EUR-ban és országa nemzeti valutájában.
            2.   A kisvállalkozásokra vonatkozó különös szabályozás
            2006/112/EK irányelv, XII. cím, 1. fejezet, 1. szakasz
            281. cikk – Egyszerűsített adómegállapítási és -beszedési eljárások
            3. kérdés – Alkalmaznak-e egyszerűsített eljárásokat – például átalányadózási rendszereket – a kisvállalkozások hozzáadottérték-adójának megállapítására és beszedésére?
            4a. kérdés – Ha igen, milyen egyszerűsített eljárásokat alkalmaznak a kisvállalkozásokra?
            4b. kérdés – Milyen feltételek mellett vagy korlátok között alkalmaznak ilyen egyszerűsített eljárásokat?
            2006/112/EK irányelv, XII. cím, 1. fejezet, 2. szakasz
            A 2006/112/EK irányelv 282–290. cikke – Mentességek
            5. kérdés – Alkalmazzák-e a 2006/112/EK irányelv XII. címe 1. fejezetének 2. szakaszában meghatározott, kisvállalkozásokra vonatkozó különös szabályozást?
            6a. kérdés – Ha igen, mely időponttól?
            6b. kérdés – Ha nem, de korábban alkalmazták, akkor mely időpontig?
            A 2006/112/EK irányelv 283. cikkének (2) bekezdése – Kizárás
            7. kérdés – Mely ügyleteket zárják ki a kisvállalkozásokra vonatkozó, az Ön tagállama által alkalmazott különös szabályozás szerinti mentesség hatálya alól?
            A 2006/112/EK irányelv 284. cikkének (1) bekezdése – Küszöbérték
            8. kérdés – Az Ön tagállamában milyen szintű(ek) az éves árbevételre vonatkozó, a mentesség igénybevételéhez szükséges hatályos küszöbérték(ek) (azaz mentességi értékhatár(ok))? Kérjük, adja meg EUR-ban és országa nemzeti valutájában.
            9. kérdés – Mely időponttól hatályos(ak) a mentességi küszöbérték(ek) jelenlegi szintje(i)?
            10. kérdés – Ha egynél több értékhatárt alkalmaznak, kérjük, adja meg a különböző értékhatárok tekintetében a termékértékesítési és szolgáltatásnyújtási kategóriákra való jogosultság kritériumait, és jelölje meg azt az időpontot, amelytől kezdődően e kritériumok alkalmazandók.
            A 2006/112/EK irányelv 284. cikkének (3) bekezdése – Azonosító szám
            11. kérdés – A 2006/112/EK irányelv 284. cikke (3) bekezdésének b) pontjában említett azonosítás céljából az adóalany számára a belföldi rendszer keretében fennálló kötelezettségei tekintetében korábban megállapított egyedi héaazonosító számot alkalmazzák, vagy a héaazonosító szám szerkezetét, vagy bármely más számot?
            A 2006/112/EK irányelv 284c. cikkének (1) bekezdése – Pénznem
            12. kérdés – A 2006/112/EK irányelv 284c. cikke (1) bekezdése első albekezdése b) pontjának alkalmazásában előírják-e, hogy az értékeket az Ön országa nemzeti pénznemében kell kifejezni?
            A 2006/112/EK irányelv 284c. cikkének (2) bekezdése – Információk benyújtása
            13. kérdés – Előírják-e, hogy az adóalany a 2006/112/EK irányelv 284. cikkének (3) és (4) bekezdésében, valamint 284b. cikkének (1) és (3) bekezdésében említett információkat elektronikus úton nyújtsa be?
            14. kérdés – Ha igen, milyen feltételek mellett?
            A 2006/112/EK irányelv 284d. cikkének (3) bekezdése – Meg nem felelés
            15. kérdés – Ha az adóalany nem teljesíti a 2006/112/EK irányelv 284b. cikkében előírt kötelezettségeket, előírják-e az adóalany számára, hogy az Ön tagállamában teljesített adómentes ügyletek tekintetében teljesítse héakötelezettségeit?
            16. kérdés – Ha igen, mely kötelezettségekről van szó?
            A 2006/112/EK irányelv 288a. cikkének (1) bekezdése – Átmeneti időszak
            17. kérdés – Az Ön tagállamában megszűnik-e a 2006/112/EK irányelv 284. cikkének (1) bekezdésében előírt adómentesség, ha az említett bekezdéssel összhangban meghatározott értékhatárt a 288a. cikk (1) bekezdésének negyedik albekezdése szerint túllépik?
            18. kérdés – Amennyiben nem ez a helyzet, és az adóalany számára lehetővé teszik, hogy továbbra is a 2006/112/EK irányelv 284. cikkének (1) bekezdésében meghatározott adómentességben részesüljön az értékhatár túllépésének naptári évében, alkalmaznak-e felső határt?
            19. kérdés – Ha igen, 10 %-os vagy 25 %-os felső határt alkalmaznak?
            20. kérdés – Hány évre kerül kizárásra az adóalany a kisvállalkozásokra vonatkozó különös szabályozás hatálya alól azt követően, hogy túllépte a mentességi küszöböt?
            A 2006/112/EK irányelv 290. cikke – Választási lehetőség adómentességre jogosult adóalanyok számára
            21. kérdés – Vannak-e részletes szabályok vagy feltételek a 2006/112/EK irányelv 290. cikkében biztosított lehetőség alkalmazására vonatkozóan?
            22. kérdés – Ha igen, milyen szabályok és feltételek alkalmazandók?
            2006/112/EK irányelv, XII. cím, 1. fejezet, 2a. szakasz
            A 2006/112/EK irányelv 292a–292d. cikke – A mentesített kisvállalkozások kötelezettségeinek egyszerűsítése
            23. kérdés – Mentesítik-e bizonyos kötelezettségek alól az Ön tagállama területén letelepedett azon kisvállalkozásokat, amelyek csak az Ön tagállamában élnek a mentességgel?
            24. kérdés – Ha igen, mely kötelezettségekről van szó?
            25. kérdés – Felmentik-e a 2006/112/EK irányelv 292d. cikke alapján a mentesített kisvállalkozásokat a 2006/112/EK irányelv 217–271. cikkében említett kötelezettségek alól?
            26. kérdés – Ha igen, mely kötelezettségekről van szó?
         
      
      
         
            II. MELLÉKLET
            A letelepedés helye szerinti tagállam által a 904/2010/EU rendelet 37a. cikkének (1) bekezdése alapján a mentességet adó tagállam(ok)nak továbbítandó információk,
            
               
                  melyeket az információ rendelkezésre állásától számított 15 munkanapon belül kell továbbítani elektronikus úton
               
            
            
                        1.
                     
                     
                        A 2006/112/EK irányelv 284. cikkének (3) vagy (4) bekezdésében említett előzetes bejelentés vagy annak aktualizálása tekintetében:
                        
                                    a)
                                 
                                 
                                    Annak érdekében, hogy az érintett tagállamot tájékoztassák az adóalanyok azon szándékáról, hogy az adott tagállamban igénybe kívánják venni az adómentességet:
                                    
                                                
                                                            i.
                                                         
                                                         
                                                            Az adóalanynak a letelepedés helye szerinti tagállam által kiadott és a 904/2010/EU rendelet 21. cikke (2b) bekezdésének a) pontjában említett egyedi azonosító száma, vagy ha az még nem áll rendelkezésre, az azonosítás céljából használt bármely más szám.
                                                         
                                                      
                                             
                                                 
                                             
                                             
                                                 
                                             
                                          
                              
                                    b)
                                 
                                 
                                    Miután az adómentesség helye szerinti tagállam megerősítette, hogy az adóalanyok jogosultak a mentességre, és erről az adóalanyok értesítést kaptak:
                                    
                                                
                                                            i.
                                                         
                                                         
                                                            Az adómentességet igénybe vevő adóalanynak a letelepedés helye szerinti tagállam által kiadott és a 904/2010/EU rendelet 21. cikke (2b) bekezdésének a) pontjában említett egyedi azonosító száma.
                                                         
                                                      
                                             
                                                 
                                             
                                             
                                                 
                                             
                                          
                                                
                                                            ii.
                                                         
                                                         
                                                            Azok a tagállamok, amelyekben az adóalany igénybe veszi a mentességet, a mentesség kezdő időpontjának megjelölésével minden egyes érintett tagállamra nézve:
                                                         
                                                      
                                             
                                                 
                                             
                                             
                                                Megismételhető
                                             
                                          
                                                
                                                            ii.1.
                                                         
                                                         
                                                            Tagállam
                                                         
                                                      
                                             
                                                 
                                             
                                             
                                                 
                                             
                                          
                                                
                                                            ii.2.
                                                         
                                                         
                                                            A mentesség kezdetének időpontja
                                                         
                                                      
                                             
                                                 
                                             
                                             
                                                 
                                             
                                          
                              
                  
                        2.
                     
                     
                        A 2006/112/EK irányelv 284. cikke (2) bekezdésének a) pontjában említett, 100 000 EUR-t meghaladó uniós éves árbevétellel rendelkező adóalanyok tekintetében:
                        
                                    
                                                a.
                                             
                                             
                                                Az érintett adóalanynak a letelepedés helye szerinti tagállam által kiadott és a 904/2010/EU rendelet 21. cikke (2b) bekezdésének a) pontjában említett egyedi azonosító száma.
                                             
                                          
                                 
                                     
                                 
                              
                                    
                                                b.
                                             
                                             
                                                Az az időpont, amikor az adóalany uniós éves árbevétele meghaladta a 100 000  EUR-t.
                                             
                                          
                                 
                                     
                                 
                              
                  
                        3.
                     
                     
                        A 2006/112/EK irányelv 284b. cikkében meghatározott jelentéstételi kötelezettségeknek eleget nem tevő adóalanyok tekintetében:
                        
                                    
                                                a.
                                             
                                             
                                                Az érintett adóalanynak a letelepedés helye szerinti tagállam által kiadott és a 904/2010/EU rendelet 21. cikke (2b) bekezdésének a) pontjában említett egyedi azonosító száma.
                                             
                                          
                                 
                                     
                                 
                              
                                    
                                                b.
                                             
                                             
                                                A jelentéstételi kötelezettségek elmulasztásának ténye.
                                             
                                          
                                 
                                     
                                 
                              
                  
      
      
         
            III. MELLÉKLET
            A mentességet adó tagállam(ok) által a 904/2010/EU rendelet 37b. cikkének (2) és (3) bekezdése alapján a letelepedés helye szerinti tagállamnak továbbítandó információk,
            
               
                  melyeket a II. melléklet 1. pontjának a) alpontjában említett információ kézhezvételétől számított 15 munkanapon belül kell továbbítani elektronikus úton
               
            
            
                        1.
                     
                     
                        A 2006/112/EK irányelv 284. cikkének (3) vagy (4) bekezdésében említett előzetes bejelentés vagy annak aktualizálása tekintetében, annak érdekében, hogy a letelepedés helye szerinti tagállamot tájékoztassák arról, hogy az adóalany jogosult az adómentességre az adott tagállamban:
                        
                                    
                                                a)
                                             
                                             
                                                Az adóalanynak a letelepedés helye szerinti tagállam által kiadott és a 904/2010/EU rendelet 21. cikke (2b) bekezdésének a) pontjában említett egyedi azonosító száma, vagy ha az még nem áll rendelkezésre, a letelepedés helye szerinti tagállamtól kapott, az adóalany azonosítása céljából használt bármely más szám.
                                             
                                          
                                 
                                     
                                 
                              
                                    
                                                b)
                                             
                                             
                                                Túllépésre került-e a 2006/112/EK irányelv 284. cikke (2) bekezdésének b) pontjában említett éves árbevételi értékhatár a folyó naptári évben?
                                             
                                          
                                 
                                     
                                 
                              
                                    
                                                c)
                                             
                                             
                                                Teljesülnek-e a 2006/112/EK irányelv 288a. cikkének (1) bekezdésében említett feltételek?
                                             
                                          
                                 
                                     
                                 
                              
                                    
                                                d)
                                             
                                             
                                                A b) és c) pont szerint szolgáltatandó információk további pontosítására irányuló kérések.
                                             
                                          
                                 
                                    Nem kötelező információ.
                                 
                              
                  
               
                  melyeket haladéktalanul kell továbbítani elektronikus úton
               
            
            
                        2.
                     
                     
                        Azon adóalanyok tekintetében, akik már nem jogosultak az adómentességre:
                        
                                    
                                                a)
                                             
                                             
                                                Az adóalanynak a letelepedés helye szerinti tagállam által kiadott és a 904/2010/EU rendelet 21. cikke (2b) bekezdésének a) pontjában említett egyedi azonosító száma.
                                             
                                          
                                 
                                     
                                 
                              
                                    
                                                b)
                                             
                                             
                                                Az az időpont, amikor az adóalany már nem jogosult a 2006/112/EK irányelv 288a. cikkének (1) bekezdése szerinti mentességre.
                                             
                                          
                                 
                                     
                                 
                              
                  
                        3.
                     
                     
                        A 2006/112/EK irányelv 284e. cikkének b) pontjában említett, a kisvállalkozásokra vonatkozó különleges rendszer alkalmazásának a mentességet nyújtó tagállamban történő megszüntetése tekintetében:
                        
                                    
                                                a)
                                             
                                             
                                                Az az időpont, amikor a kisvállalkozásokra vonatkozó különös szabályozás az adott tagállamban már nem alkalmazható.